Държавен вестник, бр. 98, 2004 г., стр. 13

Б Р О Й  98
Д Ъ Р Ж А В Е Н   В Е С Т Н И К
С Т Р .  13
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ИКОНОМИКАТА
СПОРАЗУМЕНИЕ
за свободна търговия между Република
България и Република Молдова
(Ратифицирано със закон, приет от XXXIX
Народно събрание на 15 септември 2004 г.—ДВ,
бр. 82 от 2004 г. В сила за Република България
от 1 ноември 2004 г.)
ПРЕАМБЮЛ
Република България и Република Молдова,
наричани по-нататък “договарящите се страни”,
потвърждавайки твърдата си обвързаност с
принципите на демокрация, основани на върхо-
венството на закона, човешките права и основ-
ните свободи;
потвърждавайки своето желание активно да
участват в процеса на икономическа интегра-
ция в Европа;
отчитайки важността на историческите, тра-
диционните и духовните връзки помежду им и
духовните ценности, които споделят;
потвърждавайки обвързаността си с прин-
ципите на пазарната икономика, които предс-
тавляват основата на техните отношения;
желаейки да развиват и утвърждават прия-
телските отношения, особено в областта на тър-
говско-икономическото сътрудничество, с цел
да съдействат за развитието на икономическото
сътрудничество между двете страни и за разши-
ряване на обхвата на взаимната търговия;
твърдо убедени, че това споразумение ще
насърчи интензифицирането на взаимноизгод-
ната търговия между тях и ще допринесе за
процеса на интеграция в Европа;
решени за тази цел да премахнат постепен-
но пречките пред цялата си взаимна търговия в
съответствие с разпоредбите на Общото спора-
зумение за митата и търговията 1994 (наричано
по-нататък “ГАТТ 1994”) и Споразумението за
създаване на Световната търговска организа-
ция (наричано по-нататък “Споразумението за
създаване на СТО”);
отчитайки, че нито една от разпоредбите на
това споразумение няма да се тълкува като ос-
вобождаваща договарящите се страни от тех-
ните задължения по други международни спо-
разумения, особено Споразумението за създа-
ване на СТО;
се договориха, както следва:
Член 1
Цели
1. Договарящите се страни постепенно ще
създадат зона за свободна търговия в рамките
на преходен период, изтичащ на 1 януари 2007 г.,
съгласно разпоредбите на това споразумение и
в съответствие с определението, посочено в член
XXIV от ГАТТ 1994 и Споразумението за съз-
даване на СТО.
2. Целите на това споразумение са:
a) да стимулира чрез разширяване на взаим-
ната търговия хармоничното развитие на ико-
номическите отношения между договарящите
се страни, подобряването на условията на жи-
вот и труд, повишаване на производителността
и финансовата стабилност;
б) да осигури справедливи условия за лоялна
конкуренция в търговията между договарящи-
те се страни;
в) постепенно да премахва затрудненията и
ограниченията в търговията със стоки, вклю-
чително и в търговията със селскостопански
стоки;
г) да създаде условия за по-нататъшно на-
сърчаване на инвестициите, особено за разви-
тието на взаимни вложения в двете страни;
д) да допринесе по този начин чрез премахва-
не на пречките в търговията за хармоничното
развитие и разширяване на световната търговия.
Г л а в а  I
ПРОМИШЛЕНИ СТОКИ
Член 2
Обхват
1. Разпоредбите на тази глава се прилагат за
промишлените стоки с произход от договаря-
щите се страни.
2. Понятието “промишлени стоки” означава
за целите на това споразумение стоките, вклю-
чени в глави от 25 до 97 на Хармонизираната
система за описание и кодиране на стоките, с
изключение на стоките, посочени в Приложе-
ние I на това споразумение.
Член 3
Базови мита
1. За търговския обмен по силата на това
споразумение митническите тарифи на догова-
рящите се страни ще се прилагат за класиране-
то на стоките при внос в страните.
2. За всяка стока базовото мито, към което
ще се прилагат последователните намаления,
предвидени в това споразумение, ще бъде ми-
тото при третиране “най-облагодетелствана
нация”, в сила в деня на влизане в сила на това
споразумение.
3. Ако след датата на прилагане на това спо-
разумение се приложи намаление на митата на
база erga omnes, в частност намаления, произ-
тичащи от тарифно споразумение, сключено в
резултат на Уругвайския кръг на ГАТТ, тези
намалени мита ще заменят базовите мита по
алинея 2 на този член, считано от деня на при-
лагане на съответните намаления.
4. Намалените мита, изчислени в съответс-
твие с алинея 2 на този член, ще се прилагат
закръглени до втория десетичен знак.